1. ראש הממשלה לשעבר, הצייצן הפעיל אהוד ברק, מקנא בארה"ב. לא, זו אינה פרשנות. בעקבות הרשעתו של היועץ הפוליטי והלוביסט האמריקאי לשעבר פול מנפורט, צייץ השבוע ברק בחשבון הטוויטר הפעיל שלו: ״לקנא בארה״ב. שם התובע המיוחד (רוברט) מולר — עובד. לא מורח, לא ממזמז, לא מתבכיין״. אם לא היה מדובר בראש ממשלה לשעבר, עם איי.קיו גבוה במיוחד, שמבלה חלק ניכר מזמנו בארה"ב בעשור האחרון, אפשר היה לפטור את הציוץ הזה כבורות ולהניח שברק לא מכיר את הנורמות בפוליטיקה ובמערכת המשפט האמריקאית. אבל הוא מכיר אותן. מכיר היטב. הוא באמת מקנא בשיטה האמריקאית.